
Alkohol ili 
“narodnadroga” 


lako nije previše uobičajeno, priču o 
alkoholu započet ćemo objašnjenjem 
o pojmu alkohola kao o najstarijem i 
najraširenijem sredstvu ovisnosti, tj. 
legalnoj, kućnoj ili narodnoj drogi. 
Naime, droga je svako sredstvo u kru- 
tom, tekućem ili plinovitom stanju koje 
unošenjem u organizam dovodi do tjele- 
snih ili duševnih promjena. 
Psihoaktivne droge su one koje djeluju 
na mozak i mogu mijenjati mišljenje, 
osjećaje i ponašanje onoga koji ih uzme. 
Pijenjem alkohola mijenja se raspolo- 
ženje, osjećanje i ponašanje čovjeka, 
dakle, alkohol svakako djeluje kao opoj- 
no sredstvo i njegovo korištenje može 
imati ozbiljne posljedice po fizičko i 
psihičko zdravlje osobe koja pije. 


Zašto nije popularno 
govoriti o štetnosti 
alkohola? 


1. Alkoholna industrija svakodnevno ula- 
že velika sredstva u promidžbu pijenja 
alkoholnih pića i velikim medijskim kam- 
panjama uvjerava javnost da alkohol 
nije štetan, te da je njegovo korištenje 
zapravo korisno. 

Misleći samo na svoj profit, poruke o 
tome da je alkohol čak i koristan sva- 
kodnevno se odašilju u javnost, a neri- 
jetko su takve poruke usmjerene upravo 
prema mladima. 

2. Pijenje alkohola u svim prigodama sa- 
stavni je dio naše tradicije i „kulture“. 
Alkohol je prisutan i u prigodama kad se 
slavi i u prigodama kad se žaluje, a jako 
je teško mijenjati uvriježene stavove i 
navike sveukupnog društva. 


Zato je i u radu na prevenciji ovisnosti 
lakše ljude uvjeriti u štetno djelovanje 
cigareta i naročito ilegalnih droga, a 
puno teže uvjeriti ih da šteta koju iza- 
ziva pijenje alkoholnih pića višestruko 


premasuje Stetu izazvanu zlouporabom 
npr. ilegalnih droga. 


Dakle, ne postoje alkoholna pica koja 
nisu Stetna, a stupanj njihove Stetnosti 
ovisi o kolicini i koncentraciji alkohola 
koji sadrze. 


Male kolicine alkohola manje su Stetne, 
veće količine alkohola više su štetne. 

IZ povijesti 


Povijest pijenja alkoholnih pića stara 
je gotovo koliko i povijest čovjeka jer 
su ljudi vrlo rano primijetili da i male 
količine alkohola djeluju na duševno 
stanje čovjeka i mijenjaju njegovo po- 
našanje. 

Postojeći arheološki nalazi govore da su 
ljudi već prije 30 000-40 000 godina pro- 
izvodili i pili alkoholna pića od meda, 
mlijeka, voća i žitarica . 

Smatra se da je vinogradarstvo i selek- 
tivan uzgoj grožđa u svrhu proizvodnje 
vina započelo u planinama između Cr- 
nog i Kaspijskog mora (6000 - 4000. g. 
prije Krista). 

Vino i ostala fermentirana pića pili su 
se i u vrijeme egipatskih faraona, a i 
stari Grci i Rimljani bili su poznati kao 
uživaoci vina. 

U različitim povijesnim periodima alko- 
holnim pićima pripisivala se i različita 
uloga (prehrambena, zdravstvena, reli- 


gijska, kulturalna, itd.), a vrlo brzo su 
ljudi shvatili da alkohol ima i niz štetnih 
djelovanja, tako da neke civilizacije i 
zabranjuju njegovo konzumiranje. 
Muhamed npr. svojim sljedbenicima u 
Kuranu zabranjuje konzumiranje alko- 
holnih pića. 

Mojsije: „Vino i silovito piće nemoj piti 
ti ni sinovi tvoji s tobom. To neka ti je 
uredba vječna s koljena na koljeno.“ 
Prema Bibliji vino je dar Božji kao i svi 
plodovi zemlje, ali može voditi u pijan- 
stvo i idolopoklonstvo. ,Neumjerenost 
u vinu, pijanstvo, izlaže čovjeka ruglu 
i sramoti, pijan čovjek gubi obraz, vlast 
nad sobom, zaboravlja naum Božji (Iz 
5,12), nagrđuje u sebi sliku Božju, na- 
pušta potrebnu budnost i put spasenja, 
ostaje izvan gozbe kraljevstva nebeskog 
(Mt 24, 45-51; 1. Kor 5,11). 

Alkoholu je ime dao Paracelsus u 16. 
stoljeću prema arapskoj riječi ,,al-kuhl“ 
što u prijevodu znači jako fin. 


1606. god. Engleski Parlament donio je 
odluku o sprecavanju odbojnog i gnju- 
snog grijeha pijanstva. 

1906. god. u SAD donesen je zakon koji 
regulira obavezno označavanje proizvo- 
da koji u sebi sadrže alkohol, kokain, 
kanabis i opijate. 

1917. u SAD- u je objavljen Zakon o 
prohibiciji koji stupa na snagu od 1920. 
godine, a rezultira protuzakonitom, ile- 
galnom trgovinom alkohola. 


kemije 
Alkoholna pića sadrže u sebi etilni al- 
kohol ili etanol (špirit ili žesta) čija je 
kemijska formula C2 H5 OH . 

Etanol je bezbojna, bistra, lako zapa- 
ljiva tekućina, karakterističnog mirisa i 
okusa čije je vrelište 78,4 °C. Miješa se 
s vodom u svakom omjeru uz kontrakci- 
ju volumena. 

Dobiva se vrenjem otopine šećera uz 
pomoć kvasca. 

Kvasac stvara kompleks enzima koji raz- 
građuju prirodne šećere na etilni alkohol 
i ugljični dioksid. 

Etanol se izdvaja destilacijom. 

Još je u 13. stoljeću papin liječnik 
Alderatti destilacijom dobio 90% -tni 
alkohol. 


Jakost alkoholnih pića određuje se pre- 
ma koncentraciji etanola koju sadrže. 

Primjena alkohola 


Izvana služi spiritus dilutus (70% vol.) 
kao antiseptik, za čišćenje kože ili nekih 
drugih površina. 

U prošlosti se etilni alkohol koristio i u 
druge medicinske svrhe, no u današnje 
vrijeme nije opravdano korištenje alko- 
hola u liječenju, jer postoje drugi, puno 
efikasniji, a manje štetni preparati. 


Vrste alkoholnih pića 


Pivo - proizvodi se fermentacijom iz 
zrna ječma (3-7% alkohola). 

Vino - proizvodi se fermentacijom voća 
(najčešće grožđa), a sadrži od 12 do čak 
20% alkohola. 

Žestoka pića - nastaju destilacijom 
vina, sadrže od 40-50% alkohola. 

Sudbina 


alkohola u tijelu 


Alkohol u Zelucu uzrokuje hiperemiju i 

pojacanu sekreciju Sto zapravo ubrzava 

resorpciju te se brzo resorbira iz Zeluca 

i krvlju dolazi u sve dijelove tijela. 

Resorpcija alkohola moguća je i preko 

pluća i kože, ali radi se o neznatnim 

količinama ili je potrebna duža izlože- 

nost. 

Iz želuca se brzo resorbira i dolazi u krv, 

zatim u mozak na kojega djeluje opoj- 

no. 

Resorpcija je brža ako: 

e ako se piju koncentrirana pića 

e ako se pije na prazan želudac (mak- 
simalna koncentracija u krvi postigne 
se za 10-20 min.) 

e ako se piju topla pića 

e ako se pije brzo 

e uz ugljični dioksid i bikarbonate (pje- 
nušci) 

e kod ljudi s težom ozljedom glave i 
oboljenjima jetre 


e kod određenih genetskih poremeća- 
ja. 

Kad jednom dospije u krv, alkohol se 
uvijek razgrađuje istom brzinom i na 
to se ne može utjecati, zato su jako 
opasna brza ispijanja velikih količina 
alkohola i posljedično trovanje alko- 
holom. 

98% alkohola razgradi se u jetri, ostatak 
se izlučuje mokraćom i izdahnutim zra- 
kom, te znojenjem. 


Resorpcija alkohola u organizmu je jako 
brza, ali za razliku od resorpcije, za 
razgradnju treba puno više vre- 

mena. 

Da bi uklonila alkohol 
iz krvi unesen 
samo jednom 
čašom piva 
jetri treba 
najmanje 

1 sat! 


l 


Za dvije čaše piva potrebna su 3 sata. 
Za tri čaše piva potrebna su 4 sata. 
Za četiri čaše piva potrebno je 6 sati. 
Za pet čaša piva potrebno je 8 sati! 


Mnogi ljudi misle da je dovoljno malo od- 
spavati ili popiti nekoliko kava da bi se 
otrijeznili. Zbog takvog pogrešnog stava 
vrlo su česte nesreće, pogotovo u pro- 
metu jer vozač motornog vozila koji je 
bio u pripitom stanju i nakon toga samo 
kratko odspavao pa nastavio voziti, ima 
u krvi još uvijek visoku razinu alkohola i 
lako može uzrokovati prometnu nesreću 
nekom svojom krivom procjenom. 


Nakon resorpcije, alkohol se nalazi u 
krvi u najvećoj koncentraciji oko jedan 
sat nakon uzimanja, a nakon toga se 
razgrađuje. 

Važno je spomenuti da je koncentraci- 
ja alkohola u cerebrospinalnom likvoru 
(moždana tekućina) veća nego u krvi!!! 

Djelovanje 


Nakon prethodne stimulacije zapravo 
umanjuje radnu snagu mišića. Budući 
da otklanja osjećaj umora pijanom čo- 
vjeku, čini mu se da može izdržati veće 
napore, a zapravo mu je efikasnost jako 
umanjena. Dakle, ne alkohol i trenin- 
zi!!! 


Već male količine alkohola ubrzavaju 
rad srca - oprez kod fizičkih napora!!! 
Veće količine alkohola toksične su za sr- 
čani mišić i značajno usporavaju njegov 
rad. 

Etanol širi krvne Zile u koži i mozgu, a 
kontrahira ih u trbuhu pa toplina odlazi 
iz unutrašnjosti tijela na površinu te čo- 
vjek ima lažni osjećaj topline. 

Budući da veće količine alkohola inhi- 
biraju centar za termoregulaciju, pijan 
čovjek se lako i često smrzne. 

Alkohol podražuje centar za disanje, a 
pojačava i diurezu (mokrenje). 

Kao posljedica jednokratnog uzimanja 
veće količine alkohola javlja se AKUTNO 


PIJANSTVO. 
Ex 
_ 
sa 


7 

Stadiji djelovanja 


alkohola 


LAGANA OBUZETOST: 

do 0.5 promila - veselo raspolozenje, 
osjecaj da brze misli, a zapravo su uspo- 
reni refleksi i smanjena oštrina vida 
PRIPITO STANJE: 

od 0,5 do 1.5 promila - popuštaju moral- 
ne kočnice, osoba je slobodnijeg pona- 
šanja, usudi se reći i napraviti ono što se 
trijezna ne bi usudila 

PIJANO STANJE: 

od 1.5 do 2.5 promila - osoba je vidno 
pijana, neusklađenih pokreta, otežanog 
kretanja, otežanog govora, velikih i na- 
glih oscilacija raspoloženja. 

TEŠKO PIJANO STANJE: 

od 2.5 do 3,5 promila - javlja se pos- 
panost, agresivnost, teško disanje, 
povraćanje, nekontrolirano mokrenje i 
defekacija 

NESVJESNO STANJE: 

od 3.5 do 5 promila 


VEĆ IZNAD 3 PROMILA ALKOHOLA U KRVI 
ČESTO SE JAVLJA NESVJESNO STANJE. 
POGOTOVO KOD MLAĐIH OSOBA TAKVO 
NESVJESNO STANJE MOŽE BITI UVOD U 
ALKOHOLNU KOMU KOJA NERIJETKO ZA- 
VRŠAVA SMRĆU. 


Smrt u alkoholnoj komi događa se zbog 
paralize centra za disanje, ugušenja 
povraćenim sadržajem, ozljeda glave i 
drugih prikrivenih komplikacija uzroko- 
vanih pijanstvom, naročito često zbog 
konzumiranja alkohola u kombinaciji s 
drugim sredstvima ovisnosti. 

Alkohol će na svaku osobu drugačije 
djelovati. 

Ista količina popijenog alkoholnog pića 
izaziva različite stupnjeve alkoholizira- 
nosti svakog čovjeka ponaosob, ovisno 
o spolu, težini, radu probavnih organa, 
trenutnom stanju, čak i raspoloženju, 
dobu dana itd. Dakle, ne postoji pra- 
vilo koliko se smije popiti da se ne 
manifestira obuzetost alkoholom, kod 
nekoga pijanstvo izazovu već vrlo ma- 
lene količine alkohola. 


U prosjeku, kada osoba popije 10 g alko- 

hola (a to je količina koja se nalazi u 0,3 

dl žestokog pića ili u 1 dl vina ili u 2,5 dl 

piva) u krvi će imati: 

e muškarac težine 75 kg - 0,2 promila 
alkohola 

. žena težine 60 kg - 0,3 promila al- 
kohola 

Koliko ljudi piju? 


Procjena se vrši prema potrošnji alko- 
holnih pića po glavi stanovnika te prema 
broju umrlih od ciroze jetre. Hrvatska 
je prema jednoj i drugoj procjeni viso- 
ko iznad europskog prosjeka. 


U Hrvatskoj je zabilježeno oko 250 000 
alkoholičara te posredno dolazimo do 
podatka da zbog posljedica prekomjer- 
nog pijenja trpi više od 1 milijun ljudi. 
Procjenjuje se da je 7,5 % odraslih oso- 
ba ovisno o alkoholu, tj. oko 4 % žena i 
10 % muškaraca. 

Prema podacima HZJZ u 2004. godini 
bolnički je liječeno 8.637 osoba zbog 
problema s alkoholom s prosječnim tra- 
janjem hospitalizacije 22.5 dana. 

To naravno ni blizu nije sve jer se al- 
koholičari liječe i zbog drugih bolesti 
koje nastaju kao posljedica alkoholizma 
(ciroza jetre, pankreatitis, itd.) i zapra- 


U Europi postoje tri alkoholne 

tradicije: 

e vinski pojas (Mediteran) 

e pivski pojas (Srednja Europa) 

e rakijski pojas (Skandinavske ze- 
mlje, Poljska, Rusija) 


vo svaki četvrti bolnički krevet zauzima 
osoba koja se liječi zbog neke alkoho- 
lom uzrokovane bolesti. 

Alkoholizam je uzrok raspada oko tre- 
ćine brakova. 

Očekivano trajanje života alkoholičara 
je od 10 do 12 godina kraće. 

Stopa smrtnosti alkoholičara je 2.5 puta 
veća od prosjeka. 

Zasto ljudi 
piju alkohol ? 


Uz to Sto je pijenje alkoholnih pica kod 


nas usadena navika i ustaljen obrazac S obzirom na koristenje alkoholnih 

ponašanja u raznim prilikama, mnogi pića ljudi se dijele na: 

pronalaze svoje razloge i motive zašto e apstinente ili nepilce koji ni u 

posežu za čašom. Neki od navedenih jednoj prilici ne konzumiraju al- 

razloga su i: kohol 

e Poboljšava im se raspoloženje. e umjerene potrošače koji piju al- 

+ Bijeg iz nepodnošljive životne situa- kohol u nekim prigodama, rjeđe 
cije. > o m ili češće i misle da su u stanju 

e Usamljena osoba misli da će tako biti kontrolirati svoje pijenje 


manje usamljena. 
e Kod već razvijene navike pijenja, piju 
da bi izbjegli apstinencijsku krizu. 


e alkoholičare, tj. ovisnike o alko- 
holu, ljude koji imaju potrebu piti 
svaki dan i ne mogu kontrolirati 
količinu alkohola koju će popiti 

e nepovratne alkoholičare, tj. one 
kod kojih su nastupila nepovrat- 


JEDNOSMJERNI PROMET S OBALE na psihoorganska oštećenja zbog 
DRUŠTVENIH POTROŠAČA peremo ete 
NA OBALU ALKOHOLIČARA 


»Ovisnici i umjereni pilci stoje na dvije obale razdvojene rijekom a povezane mostom. 

Preko mosta odvija se velik promet, ali samo u jednom smjeru: od obale društvenih potrošača 
do obale alkoholičara. Do sada nije poznat drugi smjer. | jedni i drugi, međutim, razmišljaju na 
način koji njima odgovara. 

Umjereni pilci misle da nikada neće stići na onu drugu obalu, a alkoholičari misle da nikada 
nisu ni prešli most. 

Teško je društvenom potrošaču približiti mišljenje da je njihovo pijenje rizično ponašanje i da 
je jednom nogom već na mostu, a alkoholičaru da mora prijeći dosta nizvodno da nađe obale 
nepijenja - apstinencije., Branko Lang 

Štetni učinci 
alkohola 


Nakon resorpcije u želucu alkohol vrlo Oštećenje živčanog 
brzo putem krvi dolazi do svih stanica 

ljudskog tijela i na njih štetno djeluje. sustava 

Prekomjerno pijenje uzrokovat će broj- 

na organska oštećenja i duševne pore- e odumiranje moždanih stanica u kori 
mećaje. mozga te posljedično moralno, umno 


propadanje, promjena osobnosti, ne- 
kritičnost, zaboravljivost 
e oštećenje malog mozga: smetnje 
ravnoteže i drhtanje prstiju 
e oštećenje perifernih živaca (poli- 
neuropatija): nesiguran hod, grčevi 
u potkoljenicama, gubitak osjeta, 
paraliza 
e oštećenje vidnog živca, slabo- 
vidnost i gubitak središnjeg vida 


Oštećenja 
probavnog sustava 


1. Usna šupljina: češće se javlja 
karijes i paradontoza (propada- 
nje zubnog mesa), a kod alko- 
holičara je primijećena i veća 
učestalost karcinoma jezika, grla 
i grkljana. 


2. Jednjak: česte upale sluznice, 
slabost donjeg sfinktera i refleksni 


ezofagitis, a 5 puta se češće javlja karci- 
nom jednjaka nego u osoba koje ne piju. 
3. Želudac i crijeva: najčešće se javlja 
gastritis i oštećenje sluznice želuca i 
crijeva pa su uobičajena jutarnja povra- 
ćanja i mučnine kod alkoholičara. 

4. Ciroza jetre: najpoznatija i vrlo česta 
komplikacija alkoholne bolesti jetre, 
često letalnog ishoda, naročito kod mla- 
đih žena Kod alkoholičara je i učestalije 
javljanje karcinoma jetre. 

5. Alkoholni pankreatitis: opasna upalna 
bolest gušterače, česta komplikacija al- 
koholizma 


Oštećenje srčano-žilnog 
sustava 


Alkohol izravno oštećuje srčano-žilni 
sustav, a zbog nedostatka vitamina B 
1 javlja se alkoholna kardiomiopatija 
(oštećenje srčanog mišića). 

Alkoholičari češće boluju od bolesti vi- 
sokog krvnog tlaka (hipertenzije). 


Oštećenje kože 


Kod dugotrajnog uzimanja alkohola jav- 
lja se plavkasta boja lica zbog prošire- 
nja malih vena lica, naročito na nosu i 
obrazima, a posebno je to izraženo na 
hladnoći (facies aethylica). 

Pelagra (bolest kože izazvana nedostat- 
kom vitamina grupe B, nikotinske kise- 
line i nikotinamida) češće se javlja kod 
alkoholičara. 

Tuberkuloza se često javlja kao kompli- 
kacija alkoholizma. 

Oštećenje reproduktivnog sustava i po- 
remećaj seksualnih funkcija: 

Alkohol pojačava spolni nagon, ali sma- 
njuje spolnu moć (snižava sposobnost 
erekcije). Dugotrajna upotreba dovodi 
do nepovratnog propadanja tkiva testisa i 
smanjenja fertilne sposobnosti muškarca. 
Kod žena često je uzrok promiskuitet- 
nom ponašanju, a u trudnoći često uzro- 
kuje spontane pobačaje. 

Trudnice koje prekomjerno konzumiraju 
alkohol često rađaju djecu s oštećenjima 
(alkoholni fetalni sindrom) koji uključu- 
je i mentalnu retardaciju djeteta. 


Duševni poremećaji 


Pretjerano konzumiranje alkohola dovo- 
di do trajnih poremećenih međusobnih 
odnosa u obitelji, na poslu i komunika- 
ciji s prijateljima. Česte su neobjašnjive 
promjene raspoloženja, nervozno i gru- 
bo reagiranje. Kod alkoholičara se često 
javlja i depresija koju on ne prepoznaje 
pa simptome lošeg raspoloženja, tuge i 
bezvoljnosti „liječi“ alkoholom, što jos 
više pogoršava depresiju. 

Bolesno pijano stanje ozbiljan je dušev- 
ni poremećaj suženja svijesti, nemira i 
agresivnosti. 

Delirium tremens je najčešća alkohol- 
na psihoza, a u akutnom stanju javljaju 
se psihomotorni nemir, strah, potpuna 
dezorijentacija u vremenu i prostoru, 
te karakteristične halucinacije sitnih 
životinjica ili insekata („bijeli miševi“). 
U 10 % slučajeva je smrtonosan. 
Korsakovljeva psihoza obilježena je 
najprije djelomičnim, a poslije potpu- 
nim gubitkom pamćenja, te bježanjem 
u izmišljenu stvarnost. 

Psihoza ljubomore češća je kod muška- 
raca, a povezana je s vrlo čestom impo- 
tencijom kod kroničnih alkoholičara. 

Alkoholizam 


Alkoholizam je jedna od najrasireni- 
jih bolesti ovisnosti koja se iskazuje 
vladanjem koje ukljucuje potrebu za 
alkoholom i slabu kontrolu pijenja uz 
razvoj ovisnosti, te pojavu zdravstvenih 
ostecenja i socijalnih poteskoca. 


Faze alkoholizma 


1. Faza društvene potrošnje 
Organizam se privikava na alkohol. Po- 
navljanim pijenjem sve se više povećava 
količina alkohola potrebna da bi se osje- 
tio isti učinak. 


2. Faza alkoholizma 

Obilježena je prestankom rasta pod- 
nošljivosti, to je tzv. faza baždara, a 
karakterizirana je stalnom potrebom za 
pijenjem kako bi se izbjegla apstinen- 
cijska kriza. 


3. Faza nepovratnih oštećenja 
Obilježena je padom tolerancije, tj. 
podnošljivosti alkohola. 

Alkoholičaru je na kraju dovoljna jed- 
na čaša da se potpuno opije. Ova faza 
karakterizirana je brojnim tjelesnim, 
duševnim i socijalnim simptomima pro- 
padanja alkoholičara. 


Jelinekov trapez 


Prema definiciji Svjetske zdravstvene 
organizacije alkoholičar je: 

“ „osoba koja duže i prekomjerno pije 
alkoholna pića, kod koje se razvila ovi- 
snost o alkoholu i koja pokazuje najče- 
šće poremećaje ponašanja te dolazi do 
oštećenja duševnog i tjelesnog zdravlja 
i gospodarskog stanja.U pojam alkoholi- 
čara uključuje se već i onaj tko pokazuje 
početke poremećaja u tom smislu." 


Lijecenje 
alkoholizma 


e Medikamentozno (nema specifičnog 
lijeka, daju se lijekovi za smirenje, 
vitamini i druga sredstva za lijecenje 
pratecih bolesti, tetidis koji zbog 
kemijske interakcije s eventualno 
popijenim alkoholom sprecava alko- 
holičara da započne piti). 

e Psihoterapijsko (grupna i individu- 
alna psihoterapija) - smatra se da 
alkoholizam nije bolest pojedinca 
nego cijele obitelji pa se provodi i 
obiteljska terapija. 

e Socijalno medicinsko - vrlo je važno 
ponovno socijalizirati lijecenog al- 
koholičara, tj. pomoći mu da obnovi 
narušene odnose u obitelji, na poslu i 
svojoj drugoj životnoj okolini. 


Suvremeni pristup liječenju alkoholiča- 
ra sve manje se oslanja na dugotrajno i 
skupo bolničko liječenje. Sve više se uo- 
čava važnost rehabilitacije alkoholičara 
u njegovoj obiteljskoj i radnoj sredini 
pri čemu sve veću ulogu dobivaju klu- 
bovi liječenih alkoholičara kao udruge 
samopomoći. 

Klubovi liječenih alkoholičara su ne- 
profitabilne udruge, višeobiteljske zaje- 
dnice, grupe samopomoći koje pomažu 

bivšem alkoholičaru u održavanju ap- 
stinencije, uspostavljanju povoljnijih 
odnosa u njegovoj obitelji i široj druš- 
tvenoj zajednici. 

U terapiji ovisnosti lijekovi imaju tek 
pomoćnu ulogu, važno je postići dobar 
odnos između apstinenta, njegove obi- 
telji, njegovog liječnika i terapeuta i 
ostalih članova grupe samopomoći. 

KLA obiteljskom terapijom postižu i do 
60 % apstinencije članova tijekom prve 
godine liječenja, a gotovo 40 % apstinira 
pet godina od početka liječenja. 

U Hrvatskoj je u izradi Nacionalna stra- 
tegija borbe protiv alkoholizma, a KLA 
su spomenuti kao jedan od nositelja 
aktivnosti i programa. 

U Hrvatskoj djeluje oko 170 KLA, od 
toga u Međimurju 7. 


Europska povelja o 
alkoholu 


* Svi ljudi imaju pravo na zaótitu obi- 
telji, zajednice i radne sredine od in- 
cidenata, nasilja i drugih negativnih 
posljedica uporabe alkohola. 

Svi ljudi imaju odmalena pravo na 
vjerodostojnu i cjelokupnu obavi- 
jeötenost i poduku o posljedicama 
pijenja alkohola na zdravlje, obitelj 
i druötvo. 

Sva mladez, djeca i adolescenti, ima- 
ju pravo odrasti u sigurnoj sredini, 
slobodnoj od negativnih posljedica 
pijenja alkohola i biti zaštićeni od 
promidžbe alkoholnih pića. 


e Svi ljudi koji rizično prekomjerno 


piju alkohol, kao i članovi njihovih 
obitelji, imaju pravo na dostupnu 
skrb i liječenje. 

Svi ljudi koji ne žele piti alkohol, ili 
koji to ne mogu iz zdravstvenih ili dru- 
gih razloga, imaju pravo da ih se ne 
nagovara na pijenje alkoholnih pića. 
I treba ih pomagati u njihovom apsti- 
nencijskom ponašanju. (Pariz, 1995.) 


Posljednjih je godina u zapadnom svijetu vrlo popularan i jednostavan upitnik 
za samodijagnostiku alkoholizma, pojednostavljeni CAGE upitnik. (Ewing J. 
A., Detecting Alcoholism: The CAGE questionnaire, Journal of the American 
Medical Association, 252:1905 1907, 1984.) 

Sam izraz CAGE dolazi od početnih slova četiri riječi, koje stoje umjesto četiri 
pitanja na koje se traži odgovor: 


(smanjiti). Jeste li u posljednje vrijeme razmišljali o potrebi sma- 
njenja vlastitog pijenja? 


(ometan). Jeste li se u posljednje vrijeme osjećali ometani pri- 
mjedbama iz okoline o vašem pijenju i preporukama da smanjite ili napustite 
pijenje? 


(kriv). Jeste li u posljednje vrijeme imali osjećaj krivnje u vezi s vašim 
pijenjem? 


(otvarač za oči). Jeste li pili alkoholno piće rano ujutro da biste 
popravili raspoloženje i mogli početi uobičajeni posao? 


Na osnovu iskustva možemo reći da ako osoba srednje dobi potvrdno odgovori 
samo na dva od gornjih pitanja, riječ je o tzv. problemskom potrošaču ili alko- 
holičaru, dok je u mlađim dobnim skupinama indikativan samo jedan pozitivan 
odgovor. 


SAMODIJAGNOSTIKA ALKOHOLIZMA 


TEST DVADEST PITANJA 


Gubite li od radnog vremena zbog pijenja? 

Kvari li pijenje vas obiteljski Zivot? 

Pijete li zbog sramezljivosti u drustvu? 

Ostecuje li pijenje vaš ugled? 

Jeste li ikada osjećali kajanje poslije pijenja? 

Jeste li došli u financijske poteškoće zbog pijenja? 

Krećete li se u manje vrijednom društvu ili okolini kad pijete? 
Slabi li pijenje vašu skrb za obitelj? 

Jesu li vaše ambicije oslabile otkad pijete? 

Težite li za alkoholnim pićem u određeno doba dana? 

Poželite li piće i ujutro nakon pijenja prethodnog dana? 
Izaziva li pijenje u vas smetnje sna? 

Je li vaša produktivnost oslabila otkad pijete? 

Ugrožava li pijenje vaš posao ili djelatnost? 

Pijete li da biste izbjesli brige ili neprilike? 

Pijete li sami? 

Jeste li ikada potpuno izgubili sjećanje na vrijeme dok ste pili? 
Jeste li se liječili zbog pijenja? 

Pijete li da osjetite samopouzdanje? 

Jeste li bili hospitalizirani radi pijenja? 

Pozitivan odgovor makar na jedno pitanje shvatite kao upozorenje, jer bi 
se moglo raditi o alkoholizmu. No, pozitivan odgovor na dva pitanja ukazuje 


da su svi izgledi da ste alkoholičar. Pozitivni odgovor na tri i više pitanja 
ukazuje na sigurni alkoholizam. 

Alkohol i promet 


Od ukupno 608 osoba koliko ih je 2004. 
god. smrtno stradalo u prometu, njih 
20.6% bilo je pod utjecajem alkohola. 
Od toga je bilo 328 stradalih vozaca 
(pod utjecajem alkohola njih 25.6%). 
Tesko ozlijedenih u prometnim nesre- 
cama pod utjecajem alkohola bilo je 
15.2%, a lakše ozlijeđenih pod utjeca- 
jem alkohola 8.23%. 


U nesrećama sa samo materijalnom šte- 
tom, od ukupnog broja sudionika njih 
4.64% bilo je pod utjecajem alkohola. 
Zašto je to tako? 

Već i kod malih količina alkohola u krvi 
vozač ima teškoće u vožnji, ali ih naj- 
češće nije svjestan jer mu alkohol daje 
lažni osjećaj sigurnosti pa precjenjuje 
svoje, zbog alkohola zapravo smanjene, 
sposobnosti. 

- Alkohol usporava reflekse i zbog 
toga se produžava vrijeme reagi- 
ranja. Npr. osobi koja ima 0.8 pro- 
mila alkohola u krvi treba oko 0,5 
sekundi više vremena za reakciju 
nego potpuno trijeznoj osobi, što 

znači da će ako mu pred auto netko 
izleti, zakočiti pola sekunde kasnije, 
a zato vrijeme će prijeći dodatnih 10 

m puta i neće moći izbjeći nesreću. 

- Pod utjecajem alkohola teže je proci- 

jeniti udaljenost, predmeti izgledaju 

udaljenije nego što su u stvarno- 
sti. 

- Teže se podnose noćna za- 
sljepljenja svjetlima ostalih 
sudionika u prometu. 

- Alkohol smanjuje vidno 
polje, osoba vidi kao da je 

u tunelu. 

Mladi i alkohol 


Alkohol je prvo sredstvo ovisnosti koje 
mladi probaju i s kojim se najčešće prvi 
put susretnu u obiteljskom domu gdje 
im alkohol nerijetko bude i ponuđen 
nagovorom roditelja ili druge rodbine. 
Vrlo su alarmantni statistički podaci koji 
govore o sve ranijem početku pijenja i 
prvih opijanja kod mladih. 


Djevojčice piju 10 puta češće nego prije 
8 godina, a dječaci dva puta više. 
Kontinuirani porast pijenja među mla- 
dima: 


Adolescencija je vrijeme burnih psihič- 
kih i fizičkih promjena u mladom čovje- 
ku koji se ponaša kao dijete, a traži da 
ga se tretira kao odrasloga, pri čemu 
Prema ESPADOVOM istraživanju od dominira jaka nestabilnost. 
2003. god: 

Hrvatska je među 12 zemalja u kojima 
mladi piju više nego prije 4 godine, 
nalazimo se na 8. mjestu između 35 
zemalja. 

Značajan je porast prekomjernog pi- 
jenja kod djevojaka. (Sličan porast 
zabilježen je još u Bugarskoj, Latviji, 
Rusiji i Italiji.) 


e kombiniranje više vrsta alko- 
holnih pića ili pijenje s drugim 
psihoaktivnim supstancama 

e pijenje u posebnim emocio- 
nalnim stanjima (radost, tuga, 
bolest) 

e brzo ispijanje alkoholnih pica u 


Pijenje u 1999. | 2003. 
posljednjih 12 mj. 
ESPAD prosjek 


Pijanstvo u 
posljednjih 12 mj. 
ESPAD prosjek 


“rundama” ili čak takmičenje u 
tome 

pijenje na prazan želudac 
pijenje alkohola da se utoli žeđ 
pijenje više dana bez pauze 
neobaziranje na moguće poslje- 
dice 

pijenje radi postizanja nekog 
efekta, npr. smanjenja treme 

Što mladi navode kao razloge zašto piju: 


e Roditelji premalo kontroliraju, a alkohol je vrlo dostupan i jeftiniji od soka. 

+ Na zgodan se način reklamira pijenje alkohola, a misli se da u 7. razredu “nije više 
fora samo pušiti", popularan si ako piješ. 

e Alkohol ih opušta, “lakše se upucavaju komadima", lakše podnose roditeljske 
kritike. 

e Piju i drugi, ne žele biti različiti. 

e Nemaju razlog ili piju iz dosade, misle da je to OK. 

e Svi su sigurni da drže pod kontrolom svoje pijenje i da će moći prestati kad god 
budu htjeli, dakle nitko ne planira postati alkoholičar. Svima je zajedničko da ne 
razmišljaju o mogućim posljedicama. 


VAŽNO: 

Oko 10% mladih koji 
učestalo piju kroz 
vrijeme adolescencije 
postaju ovisnici o 
alkoholu, tj. alkoho- 
ličari. 

Sve teZe komplikacije izazvane alkoholom 
cesce su kod mladih: 


koji pocnu ranije piti (pogotovo prije 15-te godine) 

čiji su roditelji ili netko drugi iz obitelji alkoholičari 

koji su skloni naglom i agresivnom reagiranju 

koji su u društvu onih koji puno piju ili se drogiraju 

kod djece s lošijim vladanjem i lošijim školskim uspjehom 
kod odgojno zapuštene djece 


Alkohol je česti uzrok stradanja mladih 


e u prometnim nezgodama 

e kod raznih namjernih i 
nenamjernih ozljeđivanja 

e zbog agresivnih ispada 
(kriminal) 

e u slučajevima spolnog 
zlostavljanja 

e samoubojstvima mladih 
ljudi 

e trovanja alkoholom ili 

predoziranja nekim drugim 

sredstvom ovisnosti 

Nasi zakoni 


CLANAK 19 ZAKONA O PREKRSAJIMA PROTIV 
JAVNOG REDA | MIRA: 


1. Tko daje alkoholna pica pijanoj osobi ili maloljetniku ispod 16 godina, kaznit ce se 
za prekršaj novčanom kaznom od 25 do 100 eura. 

2. Tko se na javnom mjestu odaje pijančevanju ili uživanju opojnih droga ili drugih 
omamljujućih sredstava kaznit će se za prekršaj novčanom kaznom od 25 do 100 
eura. 


ČLANAK 12 ZAKONA O UGOSTITELJSKOJ 
DJELATNOSTI: 


1. Zabranjeno je usluživanje alkoholnih pića u ugostiteljskom objektu osobama mla- 
đim od 18 godina. Predviđene kazne za taj prekršaj su od 5 000 do 100 000 kuna. 


ZAKON O TRGOVINI: 


1. Tko proda u trgovini alkoholna pića i druga pića koja sadržavaju alkohol osobama 
mlađim od 18 godina, kaznit će se novčanom kaznom od 5 000 do 50 000 kuna. 


ČLANAK 95 OBITELJSKOG ZAKONA: 


1. Radi dobrobiti djeteta, a u skladu s njegovom dobi i zrelosti, roditelji imaju pravo 
| i dužnost zabraniti druženje s osobama koje loše utječu na njegov razvoj. 

2. Roditelji imaju pravo i dužnost djetetu mlađem od 16 godina zabraniti noćne 

izlaske u vremenu od 23:00 do 05:00 sati bez svoje pratnje ili pratnje druge odrasle 

osobe u koju imaju povjerenje. 


22 | Mladi i alkohol 


Gdje potraziti 
pomoc? 


e U školi se javiti razredniku ili stručnom 
suradniku (ili voditelju školskog preven- 
tivnog programa) 


e Djelatnost školske medicine Zavoda za 
javno zdravstvo Međimurske županije, 
(tel. 312 157) 


e Centar za prevenciju i izvanbolničko lije- 
čenje ovisnosti, Čakovec, I. G. Kovačića 1 
e (pon.-pet. 17-19 sati), (tel. 314 400). 


Rekli su o 
alkoholu: 


Čovjek najprije uzme čašu, a onda čaša čovjeka. 
Čuvaj se makar i male čaše, ona ubija i tijelo i dušu. 
Gdje se troši alkohol, tamo se gubi sram. 

Mladi pijanci, stari prosjaci. 

Pijanstvo otvara vrata zlu. 

Tko mnogo pije, za drugo nije. 

U čaši se više ljudi utopi nego u moru. 

Trijeznost je prekrasno svojstvo. 

Bolje trijezan gledati malo ružniji svijet, nego pijan 
malo ljepši, al’ potpuno lažan i nestvaran svijet... 

Jezikom mladih 
o nepijenju: 


„Zabavljamo se bez alkohola jer nam je svima u drustvu alkohol bez veze...“ 


„Alkohol je štetan jer potrošiš novce i onda više nemaš...“ 


»Zato jer vidim po tati kako je kad se previše pije, kakvi su problemi, ne želim piti 
jer ne želim biti kao on.“ 


»Ne pijem jer kad sam poželio kušati alohol tata mi je rekao jesi li ti normalan, to 
je za tebe prerano...“ 


»Pijanca sam vidio na svoje 
oči, nije mi se dopalo kako 
hoda, kakve su mu oči, ne 
bih htio tako izgledati.“ 


»Da mladi manje piju po- 
mogla bi i istraživanja kao 
ovo, različita predavanja i 
skupovi.“ 


„Danas mladi žele samo 
piti, ne žele se uključiti u 
nikakve aktivnosti. Ja imam 
ples, meni je to cool.“ 


Poruke mladima : 


Zapamtite da uvijek imate pravo odbiti alkohol i ne piti. 
Alkohol nije dokaz muškosti, ni muževnosti ni Zrelosti. 
Ako ne pijete alkohol nećete nikoga uvrijediti. 
Ako pijete nikome se neCete više svidjeti. 


